钦定古今图书集成/历象汇编/庶征典/第079卷 > 《六月雨多害稼》明·陈琛
## 钦定古今图书集成/历象汇编/庶征典/第079卷 > 《六月雨多害稼》明·陈琛

野气苍忙晓半开，轰轰地底又闻雷。晴鸠报喜雨鸠
到，五月粜新六月来。租稼满供《和尚乐》，农夫尽作杜
鹃哀。书生才拙无经济，空坐吟风弄月台。

晋《陆机诗》：“迅雷中宵激，惊电光夜舒，元云拖朱阁，振
风薄绮疏，丰注溢修霤，洪潦浸阶除，停阴结不解，通
衢化为渠。沈稼湮粱颖，流民溯荆徐。”

《张协诗》：“霖沥过二旬，散漫亚九龄。阶下伏泉涌，堂上
水衣生。洪潦浩方割，人怀昏垫情。沈液漱陈根，绿叶
腐秋茎。”

唐·杜甫诗：“三日无行人，二江声怒号。流恶邑里清，矧
兹远江皋。荒庭步鹳鹤，隐几望波涛。”

《述异记》：“周穆王时，天下连雨三月，穆王乃吹笛，其雨
遂止。”

《说苑》：宋大水，鲁人吊之曰：“天降淫雨，谿谷满盈，延及
君地，以忧执政，使臣敬吊。”宋人应之曰：“寡人不佞，斋
戒不谨，邑封不修，使人不时，天加以殃，又遗君忧，拜
命之辱。”君子闻之曰：“宋国其庶几乎！”问曰：“何谓也？”曰：
“昔者夏桀、殷纣不任其过，其亡也忽焉；成、汤、文、武知
任其过，其兴也勃然。夫过而改之，是犹不过也，故曰
‘其庶几乎’！”宋人闻之，夙兴夜寐，早朝晏退，吊死问疾，
戮力宇内，岁丰政平。向使宋人不闻君子之语，则年
谷未丰而国未宁。《诗》曰：“佛时仔肩，示我显德行。”此之
谓也。

《后汉书任文公传》：文公为治中从事，时大旱，白刺史
曰：“五月一日当有大水，其变已至，不可防救，宜令吏
人豫为其备。”刺史不听，文公独储大船，百姓或闻，颇
有为防者。到其日旱烈，文公急命促载，使白刺史。刺
史笑之。日将中，天北云起，须臾大雨至。晡时湔水涌起十馀丈，突坏庐舍，所害数千人。文公遂以占术驰
名。

《长沙耆旧传》：“文度字仲孺，为郡功曹吏。时霖雨废人
业，太守忧悒，度补户曹，奉教斋戒，在社三日，夜梦白
头翁谓曰：‘尔何来迟’？翼旦，度具白梦于太守曰：‘昔禹
梦青绣文衣男子，称苍水使者，禹知水脉当若掾，此
梦将其比也’。明日果大霁。”

《三国魏志杨阜传》：“阜迁将作大匠，时初治宫室，发美
女以充后庭，数出入弋猎。秋，大雨震电，多杀鸟雀。阜
上疏曰：臣闻明主在上，群下尽辞；尧、舜圣德，求非索
谏。大禹勤功，务卑宫室；成汤遭旱，归咎责己；周文刑
于寡妻，以御家邦；汉文躬行节俭，身衣弋绨。此皆能
昭令问，贻厥孙谋者也。伏惟陛下奉武皇帝开拓之”
大业，守文皇帝克终之元绪，诚宜思齐往古圣贤之
善治，总观季世放荡之恶政。所谓善治者，务俭约，重
民力也；所谓恶政者，从心恣欲，触情而发也。惟陛下
稽古世代之初所以明赫，及季世所以衰弱，至于泯
灭，近览汉末之变，足以动心诫惧矣。曩使桓、灵不废
高祖之法，文、景之恭俭，太祖虽有神武，于何所施其
能邪？而陛下何由处斯尊哉！今吴蜀未定，军旅在外，
愿陛下动则三思，虑而后行，重慎出入，以往鉴来，言
之若轻，成败甚重。顷者大雨，又多卒暴，雷电非常，至
杀鸟雀。天地神明，以王者为子也，政有不当，则见灾
谴，克己内讼，圣人所记。惟陛下虑患无形之外，慎明
纤微之初，法汉孝文出惠帝美人，令得自嫁。顷所调
送小女，远闻不令，宜为后图。诸所缮治，务持约节。《书》
曰：“九族既睦，协和万国。”事思厥宜，以从中道。精心计
谋，省息费用，吴蜀以定，尔乃上安下乐，九亲熙熙。如
此以往，祖宗心欢，尧舜其犹病诸。今宜开大信于天
下，以安众庶，以示远人。时雍丘王植怨于不齿，藩国
至亲，法禁峻密，故阜又陈九族之义焉。诏报曰：“间得
密表，先陈往古明王圣主以讽暗政，切至之辞，款诚
笃实，退思补过，将顺匡救，备至悉矣。览思苦言，吾甚
嘉之。”

《晋书苻坚载记》：坚讨姚苌于北地，断其运水之路。苌
众危惧，人有渴死者。俄而降雨于苌营，营中水三尺，
周营百步之外，寸馀而已。于是苌军大振。坚方食，去
案，怒曰：“天其无心，何故降泽贼营？”

《朝野佥载》：“景云中，西京霖雨六十馀日。有一僧名宝
严，自言有术法，能止雨，设坛场，诵经咒。其时禁屠宰，
宝严用羊二十口、马两匹以祭祈晴。经五十馀日，其
雨更盛。于是逐僧，其雨遂止。”

《唐书杨国忠传》：大雨败稼，帝忧之。国忠择善禾以进
曰：“雨不为灾。”扶风太守房琯上郡灾，国忠怒，遣御史
按之。后乃无敢以水旱闻，皆前伺国忠意，乃敢启
尚书故实。牛相公僧孺镇襄州日，以久旱祈祷无应。
有处士不记名姓，众云豢龙者，公请致雨，处士曰：“江
汉间无龙，独一湫泊中有之，黑龙也。强驱逐，必虑为
灾”难制。公固命之。果有大雨，汉水泛涨，漂溺万户，处
士惧罪亦亡去。十年前有人他处见，犹在

《西朝宝训》：“大中初，京师尝淫雨，涉”将害粢盛，分命
祷告，百无一应。宣宗一日在内殿，顾左右执𬬻，降阶
践泥焚香，仰观若自责者。久之，御眼沾湿，感动左右，
旋踵而急雨止，翌日而凝阴开，比秋而大有年。
《容斋四笔》：“海内雨旸之数，郡异而县不同。为守为令，
能以民事介心，必自知以时祷祈，不待上命也。而省
部循案故例，但视天府为节，下之诸道转”运司，使巡
内州县，各诣名山灵祠，精洁致祷，然固难以一概论。
乾道九年秋，赣、吉连雨暴涨，予守赣方，多备土囊，壅
诸城门，以杜水入，凡二日乃退，而台符令祷雨，予格
之不下，但据实报之。已而闻吉州于小厅设祈晴道
场，大厅祈雨，问其故，郡守曰：“请霁者，本郡以淫潦为
灾，而请雨者，朝旨也。”其不知变如此，殆为威侮神天，
幽冥之下，将何所据凭哉？俚语《笑林》谓两商人入神
庙，其一路行欲晴，许赛以猪头；其一水行欲雨，许赛
羊头。神顾小鬼言：“晴干吃猪头，雨落吃羊头，有何不
可？”正谓此耳。坡诗云：“耕田欲雨刈欲晴，去得顺风来
者怨。若使人人祷辄遂，造物应须日千变。”此意未易
为庸俗道也。

《明外史刘健传》：武宗嗣位，京师淫雨，自六月至八月。
健等乃上言：陛下登极诏出，中外欢呼，今两月矣，未
闻汰冗员几何，省冗费几何，诏书所载，徒为空文，此
阴阳所以失调，雨旸所以不若也。如监局、仓库、城门
及四方守备内臣，增至数倍，朝廷养军若匠，费钜万
计，仅足供其役使，宁可不汰？文武臣旷职偾事，虚糜
廪禄者，宁可不黜？画史工匠，滥授官职者，多至数百
人，宁可不罢？内承运库岁支银百馀万，初无文簿司
钥，库钱数百万，未知有无，宁可不勾校？至如纵内苑
珍禽奇兽，放遣先朝宫人，皆新政所当先，而陛下悉
牵制不行，何以慰四海之望？”帝虽温诏答之，而狎近
群小，左右宦竖，日恣增益，且日众《邓继曾传继曾授行人。世宗即位之四月，以久雨，疏
言：“明诏虽颁，而废阁大半；大狱已定，而迟留尚多。拟
旨间出于中人，奸谀渐幸于左右。礼有所不遵，孝有
所偏重，纳谏如流，施行则寡。陛下修己亲贤之诚，渐
不如始，故天降霪雨，以示警戒。伏愿出令必信，断狱
不留，事惟咨于辅臣，宠勿启于近习。割恩以定礼，稽
古以崇孝，则一念转移，可以消天灾，答天戒矣。
〈王廷传〉》：廷为左都御史，隆庆元年六月，京师雨潦，坏
庐舍，命廷督御史分行赈恤。

见闻《搜玉》淮安坝上一妇人，以卖奸为生计。其女将
及，笄恐出嫁则失利矣，乃召徽商先污之。女知母意
不良，且不可违也，绐之曰：“妾当终身侍奉，汝可归寓
一点检，恐有乘机窃取者。”商信之，比出门，即自刎。商
见而惊之，忙奔回。及旦，其母恐婿家之索女也，诈病
死，入殓了无觉之者。天为淫雨连月，官司百祷不止。
理刑曰：“凡为善而不得其死，必有所以致之者。东海
杀孝妇而三年旱，安知今日无类此者也。宜速出令，
但为旌善，不记其他。”抚院乃悬榜招之，其母以实报。
抚院率诸司往拜其墓，天即轰然大雷，日出而雨止，
即以上闻。乃封其墓而立祠焉。